als_Latn dik_Latn sag_Latn
Breshëri shkatërron të mbjellat, çmendet moti edhe në Tiranë
09-05-2013
Lezhë- Ende pa u rikuperuar dëmet e shkaktuara ngë rreshjet e dendura të shiut të dimrit, fermerët e qarkut të Lezhës janë përballur me një tjetër egërsim natyror.
Sipërfaqe të tëra me të mbjella në janë dëmtuar dhe pjesa më e madhe e prodhimeve kanë dalë jashtë përdorimit si pasojë e një breshëri të fuqishëm që ka rënë këtë të mërkurë.
Kanë mjaftuar vetëm disa minuta të rënies së një breshëri të rrëmbyeshëm që 90% e prodhimit të shkatërrohet në fshatrat e Tales, 3500 banorëve të Shushicës, Gjinarit, Shelcanit dhe Zavalinës.
Duke shkaktuar dëme të mëdha të kulturave që për këtë vit nuk mund të mbillen më. Për banorët e këtyre zonave, bujqësia është e vetmja mënyrë për të mbijetuar dhe për të mbajtur ekonominë familjare në këmbë.
Vetë ata shprehen se ky është një fenomen që nuk ka ndodhur që prej shumë vitesh. Zona e Tales është një zonë e cila njihet për prodhueshmëri të lartë të kulturave bujqësore dhe mbarështimin e blegtorisë, që këtë vit do të jetë shterpë.
Nga llogaritetjet e para të ekspertëve të komunës së Shushicës, mësohet se janë dëmtuar tërësisht 100 hektarë grurë, 100 hektarë foragjere, 60 hektarë pemëtore dhe vreshta si dhe 40 hektarë perime. Ndërsa 30 shtëpive u janë dëmtuar çatitë.
Sipas specialistëve dëmi ka qenë tepër i madh për zonën dhe llogaritet deri në 2 mln dollarë.
Banorët përballë kësaj situate bëjnë thirrje që të kompensohet për dëmin që u ka shkaktyar natyra, pasi nga kjo goditje ata kanë humbur gjithçka.
Ndërsa edhe në kryeqytet situata paraqitet e zymtë. Rrugët janë mbushur me ujë dhe rreshjet e dendura të shiut kanë nisur pa pushim gjatë pasdites. Nuk mungojnë as vetëtimat dhe temperaturat janë ulur ndjeshëm.
lajme.shqiperia.com
më shumë »
als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn